લખાણપટ્ટી કરી રહેલા પોલીસકર્મી અને તરૂણ પણ કુતરા સામે આશ્ચર્યભાવથી જોઈ રહ્યાં. ડોગને પટ્ટેથી પકડીને નીકળેલા ટ્રેનર પણ મુંગામોઢે ઊભા રહી ગયા. ડોગની પાછળ આવેલા પોલીસ અધિકારીઓ સમજી ગયા કે ડોગ તરૂણ પર શંકા વ્યક્ત કરી રહ્યાં છે. પોલીસ અધિકારીઓ દાળમાં કંઈક કાળુ હોવાનું સમજી ગયા. પરંતુ, ઘરમાં ચાલતી રોકકળ અને મજબૂત પુરાવા વગર તરૂણની સીધી ધરપકડ કરી લેવી શક્ય ન હતી. પોલીસે ભારે ધીરજ અને ચાલાકીપૂર્વક સ્નિફર ડોગને ત્યાંથી ખસેડાઈ લીધા. બે કલાક બાદ ફરિયાદ નોંધાવાની કામગીરી પૂર્ણ થઈ અને તરૂણ નવરો પડ્યો. પોલીસ હજુ પણ હિરાપન્ના ફ્લેટ નીચે હાજર હતી. મોડી રાતે કેટલાક પોલીસકર્મીઓએ તરૂણને નિવેદન નોંધવાનું છે, તેમ કહી સરખેજ પોલીસ સ્ટેશન બોલાવ્યો.